Խաչիկ Համբարյան

Խաչիկ Մինասի Համբարյան (), գեներալ-գնդապետ (1969)։ Ռազմական գիտությունների թեկնածու (1965)։

Ավարտել է Մ. Ֆրունզեի անվան (1948) և Գլխավոր շտաբի (1959) ռազմական ակադեմիաները։ ԽՍՀՄ Հայրենական Մեծ Պատերազմի ժամանակ եղել է մոտոհրաձգային դասակի, վաշտի, գումարտակի, 1944 թվականից՝ գնդի հրամանատար։ Աչքի է ընկել Բելառուսիայի ազատագրման, 1945 թվականին՝ Քյոնիգսբերգի գրավման ժամանակ։ 1948-1957 թվականներին ծառայել է Հեռավոր Արևելքում, Կուրիլյան կղզիներում, Սախալինում (գնդի, դիվիզիայի հրամանատար)։ 1968 թվականից՝ ցամաքային զորքերի գլխավոր հրամանատարի տեղակալ՝ ցամաքային զորքերի մարտական պատրաստության գլխավոր վարչության պետ և ռազմական խորհրդի անդամ։ ՌԽՖՍՀ (1963), ԲԽՍՀ (1967) ԳԽ պատգամավոր։ 1989 թվականից՝ պաշտոնաթող։

 Խաչիկ Համբարյանի անունով է կոչվում ծննդավայրի միջնակարգ դպրոցը։

 Պարգևներ 
 Լենինի շքանշան (2)։ 
 Կարմիր դրոշի շքանշան (4)։ 
 Կարմիր աստղի շքանշան (2)։ 
 Հոկտեմբերյան հեղափոխության շքանշան։  
 Ժուկովի մեդալ։ 
 «Մարտական ծառայությունների» մեդալ։ 
 Խորհրդային Անդրբևեռային պաշտպանության մեդալ։ 
 «1941-1945 թվականներին Հայրենական մեծ պատերազմում Գերմանիայի դեմ տարած հաղթանակի համար» մեդալ։ 
 Հայրենական պատերազմի I աստիճանի շքանշան։ 
 Հայրենական պատերազմի II աստիճանի շքանշան։  
 «Քյոնիսբերգը գրավելու համար» մեդալ։ 
 «Մարտական համագործակցության ամրապնդման համար» մեդալ։ 
 «ԽՍՀՄ զինված ուժերում Հայրենիքին ծառայելու համար» 3-րդ աստիճանի շքանշան։

 Գրականություն 
 Գեներալի երրորդ աստղը։ [Վավերագրական ակնարկ Խ. Մ. Համբարյանի կյանքի և գործունեության մասին], Ռ. Ս. Համբարյան, խմբ.՝ Վ. Ս. Նալբանդյան, Երևան, «Հայաստան», 1974։

 Ծանոթագրություններ 

Կատեգորիա:Բելառուսական ԽՍՀ ԳԽ 7-րդ գումարման պատգամավորներ
Կատեգորիա:Բելառուսական ԽՍՀ ԳԽ 8-րդ գումարման պատգամավորներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՄԿԿ անդամներ
Կատեգորիա:ԽՍՀՄ ԶՈՒ հայ գեներալ-գնդապետներ
Կատեգորիա:Խորհրդային հուշագիրներ
Կատեգորիա:Հայրենական մեծ պատերազմի հայ մասնակիցներ